CELEX: 32011R0737
Language: mt
Date: 2011-07-26 00:00:00
Title: Regolament ta’ Implimentazzjoni tal-Kummissjoni (UE) Nru 737/2011 tas- 26 ta’ Lulju 2011 li jemenda l-Anness I għar-Regolament tal-Kunsill (KE) Nru 1217/2009 f’dak li għandu x’jaqsam mal-lista tat-taqsimiet

27.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 195/42
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 737/2011
   tas-26 ta’ Lulju 2011
   li jemenda l-Anness I għar-Regolament tal-Kunsill (KE) Nru 1217/2009 f’dak li għandu x’jaqsam mal-lista tat-taqsimiet
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1217/2009 tat-30 ta’ Novembru 2009 li jistabbilixxi netwerk għall-ġbir ta’ informazzjoni tal-kontabilità dwar id-dħul u l-operazzjoni kummerċjali ta’ azjendi agrikoli fil-Komunità Ewropea (1), u b’mod partikulari l-Artikolu 3 tiegħu,
   Wara li kkunsidrat it-talbiet li għamlu Franza u l-Ungerija,
   Billi:
   
               (1)
            
            
               L-Anness I għar-Regolament tal-Kunsill (KE) Nru 1217/2009 fih lista tat-taqsimiet skont it-tifsira mogħtija fl-Artikolu 2(d) ta’ dak ir-Regolament.
            
         
               (2)
            
            
               Skont dak l-Anness, Franza hija maqsuma fi tnejn u għoxrin taqsima. Għall-għanijiet tar-Regolament tal-Kunsill (KE) Nru 1217/2009, Franza talbet li, mal-lista tat-taqsimiet, jiżdiedu l-Gwadelup, Martinique u Réunion.
            
         
               (3)
            
            
               Skont dak l-Anness, l-Ungerija hija maqsuma f’seba’ taqsimiet. Għall-għanijiet tar-Regolament tal-Kunsill (KE) Nru 1217/2009, l-Ungerija talbet li jitnaqqas l-għadd ta’ taqsimiet, billi għaqqdet it-taqsimiet ta’ Közép-Dunántúl, Nyugat-Dunántúl u Dél-Dunántúl fit-taqsima waħda msejħa Dunántúl u billi għaqqdet it-taqsimiet ta’ Közép-Magyarország, Észak-Alföld u Dél-Alföld fit-taqsima waħda msejħa Alföld.
            
         
               (4)
            
            
               Għalhekk, ir-Regolament tal-Kunsill (KE) Nru 1217/2009 għandu jiġi emendat kif xieraq.
            
         
               (5)
            
            
               Il-miżuri pprovduti f’dan ir-Regolament huma skont l-opinjoni tal-Kumitat Komunitarju għan-Netwerk tad-Dejta dwar il-Kontabbiltà tal-Irziezet,
            
         ADOTTAT DAN IR-REGOLAMENT:
   Artikolu 1
   L-Anness I għar-Regolament tal-Kunsill (KE) Nru 1217/2009 għandu jiġi emendat skont l-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mis-sena tal-kontabbiltà tal-2012.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta’ Lulju 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 328, 15.12.2009, p. 27.
   
      ANNESS
      L-Anness I għar-Regolament tal-Kunsill (KE) Nru 1217/2009 għandu jiġi emendat kif ġej:
      
                  (1)
               
               
                  Fil-parti li għandha x’taqsam ma’ Franza, għandhom jiżdiedu t-taqsimiet li ġejjin:
                  
                              “23.
                           
                           
                              Il-Gwadelup
                           
                        
                              24.
                           
                           
                              Martinique
                           
                        
                              25.
                           
                           
                              Réunion.”
                           
                        
            
                  (2)
               
               
                  Il-parti li għandha x’taqsam mal-Ungerija għandha tinbidel b’dan li ġej:
                  “L-Ungerija
                  
                  
                           
                              1.
                           
                           
                              Észak-Magyarország
                           
                        
                           
                              2.
                           
                           
                              Dunántúl
                           
                        
                           
                              3.
                           
                           
                              Alföld.”